**ZAPISNIK O INŠPEKCIJSKEM NADZORU**

*Splošna bolnišnica Celje*

Inšpektor višji svetnik:

**mag. Milan Pirman**

Ljubljana, november 2018

**V S E B I N A**

[I Razlog inšpekcijskega nadzora 3](#_Toc529779600)

[II Ugotovitve inšpektorja 3](#_Toc529779601)

[1 Povračilo stroškov prevoza na delo in z dela 3](#_Toc529779602)

[1.1 Normativne podlage 3](#_Toc529779603)

[1.2 Nataša Dosedla 5](#_Toc529779604)

[1.2.1 Pogodba o zaposlitvi 5](#_Toc529779605)

[1.2.2 Izjava za povračilo stroškov prevoza na delo in z dela 5](#_Toc529779606)

[1.2.3 Plačilne liste 5](#_Toc529779607)

[1.2.4 Ugotovitve inšpektorja 6](#_Toc529779608)

[1.2.5 Odrejeni ukrepi in priporočila inšpektorja 6](#_Toc529779609)

[1.3 Dušan Antelj 6](#_Toc529779610)

[1.3.1 Pogodba o zaposlitvi 6](#_Toc529779611)

[1.3.2 Izjava za povračilo stroškov prevoza na delo in z dela 6](#_Toc529779612)

[1.3.3 Plačilne liste 7](#_Toc529779613)

[1.3.4 Ugotovitve inšpektorja 7](#_Toc529779614)

[1.4 Alijana Ribič 7](#_Toc529779615)

[1.4.1 Pogodba o zaposlitvi 7](#_Toc529779616)

[1.4.2 Izjava za povračilo stroškov prevoza na delo in z dela 8](#_Toc529779617)

[1.4.3 Plačilne liste 8](#_Toc529779618)

[1.4.4 Ugotovitve inšpektorja 8](#_Toc529779619)

[1.4.5 Odrejeni ukrepi in priporočila inšpektorja 8](#_Toc529779620)

[III Odrejeni ukrepi in priporočila inšpektorja 9](#_Toc529779621)

Številka: 0611-135/2018/13

Datum: 26.11.2018

Na podlagi četrtega odstavka 181. člena Zakona o javnih uslužbencih (Ur. l. RS, št. 63/07-uradno prečiščeno besedilo, s spremembami in dopolnitvami; ZJU) izdaja inšpektor v postopku inšpekcijskega nadzora v Splošni bolnišnici Celje, Oblakova ulica 5, 3000 Celje, ki jo zastopa direktorica █, naslednji

**Z A P I S N I K**

**o inšpekcijskem nadzoru**

Inšpektor mag. Milan Pirman, inšpektor višji svetnik (v nadaljevanju: inšpektor), je v Splošni bolnišnici Celje (v nadaljevanju: SB Celje) opravil inšpekcijski nadzor na podlagi določil ZJU, v povezavi z Zakonom za uravnoteženje javnih financ (ZUJF).

Inšpekcijski nadzor je inšpektor opravil 12.11.2018 v času med 8.00 in 10.00 na sedežu Inšpektorata za javni sektor.

I Razlog inšpekcijskega nadzora

Inšpektorat za javni sektor je 27.6.2018 prejel prijavo o domnevnem nezakonitem in neenakem obračunavanju povračila stroškov prevoza na delo in z dela. Posebej so bili izpostavljeni naslednji javni uslužbenci: █ (█), █(█) in █(█).

II Ugotovitve inšpektorja

SB Celje je bila ustanovljena z Odlokom o preoblikovanju Splošne bolnišnice Celje v javni zdravstveni zavod, št. 511-02/90-2/6-8 z dne 12.1.1993. Ustanoviteljica SB Celje je Republika Slovenija, ustanoviteljske pravice izvaja Vlada Republike Slovenije.

Odgovorna oseba SB Celje je direktorica █.

Inšpektor je v okviru inšpekcijskega nadzora v SB Celje opravil nadzor nad plačilom povračil stroškov prevoza na delo in z dela pri naslednjih 3 javnih uslužbencih: █, █in █v obdobju januar – maj 2018.

## Povračilo stroškov prevoza na delo in z dela

* 1. Normativne podlage

Zakon za uravnoteženje javnih financ (ZUJF) v prvem odstavku 164. člena določa, da se določbe od 164. člena do 181. člena tega zakona uporabljajo do uveljavitve kolektivnih pogodb dejavnosti in poklicev, ki bodo sklenjene po sprejetju tega zakona, s katerimi se uredijo povračila stroškov v zvezi z delom in nekateri drugi prejemki.

Aneks h Kolektivni pogodbi za dejavnost zdravstva in socialnega varstva v Sloveniji (Ur. l. RS, št. 40/12, v nadaljevanju Aneks h KPZSV), ki se je začel uporabljati od prvega dne naslednjega meseca, ki je sledil mesecu, v katerem je bil uveljavljen ZUJF v 5. členu določa:

(1) Povračilo stroškov prevoza na delo in z dela pripada javnemu uslužbencu glede na razdaljo od kraja bivališča do delovnega mesta, če ta razdalja znaša več kot dva kilometra.

(2) Stroški prevoza na delo in z dela se povrnejo v višini stroškov javnega prevoza z javnimi prevoznimi sredstvi. Če javni uslužbenec nima možnosti prevoza z javnimi prevoznimi sredstvi, se mu prizna kilometrina v višini 8% cene neosvinčenega motornega bencina – 95 oktanov.

(3) Javni prevoz ni možen, če ne obstaja, če ga glede na delovni čas javnega uslužbenca ni možno uporabiti ali če bi uporaba javnega prevoza glede na vozni red in delovni čas javnega uslužbenca, ne upoštevaje čas trajanja vožnje, za javnega uslužbenca pomenila več kot eno uro dnevne časovne izgube v eno smer.

(4) Ne glede na določbo drugega odstavka mesečna višina povračila stroškov prevoza na delo in z dela ne more znašati več kot znaša višina minimalne plače za mesečno delovno obveznost, razen če je bil javni uslužbenec premeščen, prevzet na podlagi zakona ali je po odločitvi oziroma volji delodajalca sklenil pogodbo o zaposlitvi v drugem kraju.

(5) Če mora javni uslužbenec zaradi potreb delovnega procesa, izrednega dogodka ali zaradi dela izven redno predvidenega razporeda priti na delo večkrat, kot je število delovnih dni, se mu za te prihode in odhode povrnejo stroški prevoza, ne glede na omejitev višine povračila stroškov prevoza na delo in z dela iz četrtega odstavka tega člena.

(6) Če je organiziran ali zagotovljen brezplačni prevoz oziroma če delodajalec zagotovi brezplačni prevoz na delo in z dela, javnemu uslužbencu povračilo stroškov prevoza na delo in z dela ne pripada.

(7) V primeru, ko javni uslužbenec opravlja delo v več krajih, se mu za razdaljo med temi kraji povrnejo stroški prevoza z javnimi prevoznimi sredstvi. V kolikor nima možnosti prevoza z javnimi prevoznimi sredstvi se mu povrne kilometrina v višini 8% cene neosvinčenega motornega bencina – 95 oktanov.

V 6. členu Aneks h KPZSV določa:

(1) Kraj, iz katerega se javni uslužbenec vozi na delo in z dela, je kraj bivališča oziroma kraj, iz katerega se javni uslužbenec dejansko vozi na delo in z dela, če je ta bližje delovnemu mestu.

(2) V primeru, da ima javni uslužbenec v uporabi službeno stanovanje, se povračilo stroškov prevoza obračuna od kraja službenega stanovanja. Če javni uslužbenec zavrne dodelitev službenega stanovanja, se mu ne glede na način obračuna stroškov prevoza iz tega člena, obračunajo in povrnejo stroški prevoza od kraja dodeljenega službenega stanovanja, oziroma kraja, iz katerega se dejansko vozi na delo in z dela, če je ta bliže kraju opravljanja dela.

(3) V primeru, da je bil javni uslužbenec premeščen oziroma prevzet na podlagi zakona ali je po odločitvi oziroma volji delodajalca sklenil pogodbo o zaposlitvi v drugem kraju, se javnemu uslužbencu povrnejo stroški v skladu z drugim odstavkom prejšnjega člena.

V 7. členu Aneks h KPZSV določa:

(1) Javni uslužbenec poda pisno izjavo za povračilo stroškov prevoza na delo in z dela. Izjava vključuje naslednje podatke:

1. bivališče,

2. kraj, od koder se javni uslužbenec dejansko vozi na delo,

3. razdalja od bivališča do delovnega mesta (v kilometrih),

4. razdalja od kraja, od koder se javni uslužbenec dejansko vozi na delo do delovnega mesta (v kilometrih),

5. vrsta in cena javnega prevoza.

(2) Vsako spremembo podatkov iz 1. in 2. točke prejšnjega odstavka mora javni uslužbenec v osmih dneh sporočiti pristojni službi delodajalca.

Če je zaposleni upravičen do povračila stroškov prevoza v obliki povrnitve stroškov javnega prevoza, je potrebno upoštevati tudi Zakon o javnih financah (Ur. l. RS, št. 11/11-UPB, s spremembami in dopolnitvami; ZJF), ki v 2. členu določa, da je treba pri pripravi in izvrševanju proračuna spoštovati načeli učinkovitosti in gospodarnosti. Iz navedenega izhaja, da morajo vsi proračunski uporabniki pri svojem delovanju, torej tudi pri povračilu stroškov prevoza na delo in z dela upoštevati navedeni načeli. Posledično je treba pri določitvi povračil stroškov prevoza na delo in z dela upoštevati cenejše povračilo stroškov javnega prevoza, upoštevaje določila ZUJF ali kolektivnih pogodb, ki določajo, kdaj je javni prevoz možen. V primeru, ko je možnih več različnih javnih prevozov, je treba povrniti najcenejši javni prevoz.

*SB Celje je pojasnila, da so javni uslužbenci podali izjave, da za prevoz na delo in z dela uporabljajo javni avtobusni prevoz. Za obračun povračila stroškov so uporabili cenik prevoznika Nomago, d.o.o. (prej Izletnik Celje), ki pokriva avtobusne relacije, ki so jih v izjavah navedli javni uslužbenci. V službi za obračun plač preverjajo cene prevozov, ki jih zaposleni navedejo v izjavah o prevozu na delo in z dela.*

* 1. █
     1. Pogodba o zaposlitvi

Javna uslužbenka na podlagi Pogodbe o zaposlitvi z dne 30.6.2017 zaseda delovno mesto █, na podlagi Aneksa k pogodbi o zaposlitvi z dne 28.9.2017 je uvrščena v 23. plačni razred, od 1.4.2018 dalje pa v 25. plačni razred (pravico do plače iz naslova napredovanja v 25. plačni razred pridobi s 1.12.2018).

* + 1. Izjava za povračilo stroškov prevoza na delo in z dela

SB Celje je predložila izjavo javne uslužbenke z dne 3.7.2012, iz katere je razvidno, da biva na naslovu █, od koder se tudi dejansko vozi na delo, na izjavi je posebej dopisana razdalja 9,38 kilometra, javna uslužbenka uporablja javni prevoz – avtobus, vstopna postaja █ – izstopna postaja Celje, cena javnega prevoza znaša 1,80 EUR v eno smer. Iz izjave ni razvidna cena mesečne vozovnice.

* + 1. Plačilne liste

Iz plačilni list je razvidno, da je v posameznih mesecih prejela povračilo prevoza na delo in z dela (število dni, znesek):

* januar 2018 za 20 dni 72,00 EUR,
* februar 2018 za 20 dni 72,00 EUR,
* marec 2018 za 18 dni 64,80 EUR,
* april 2018 za 18 dni 64,80 EUR,
* maj 2018 za 12 dni 43,20 EUR.
  + 1. Ugotovitve inšpektorja

Po aplikaciji zemljevid.najdi,si (najkrajša) znaša razdalja █ – Celje 8,4 km.

Po podatkih Medkrajevni in primestni promet prevoznika Izletnik Celje[[1]](#footnote-1) znaša cena enosmerne vozovnice za razdaljo 6 – 10 km 1,8 EUR (cena mesečne delavske vozovnice 65,00 EUR)[[2]](#footnote-2).

Če bi SB Celje uporabljala določbe 5. člena Aneksa k KPZSV v povezavi z ZUJF in 2. členom ZJF, bi za posamezne mesece javni uslužbenki lahko priznala naslednje zneske povračila stroškov za prevoz na delo in z dela:

* januar 2018 za 20 dni 65,00 EUR,
* februar 2018 za 20 dni 65,00 EUR,
* marec 2018 za 18 dni 64,80 EUR,
* april 2018 za 18 dni 64,80 EUR,
* maj 2018 za 12 dni 43,20 EUR.
  + 1. Odrejeni ukrepi in priporočila inšpektorja

Inšpektor odreja direktorici:

* da ukrepa skladno z drugim odstavkom 165. člena ZUJF (če delodajalec ugotovi, da so bili zaposlenemu v nasprotju s prvim odstavkom tega člena določeni in izplačani oziroma izplačani višji zneski povračila stroškov iz delovnega razmerja oziroma višji prejemki iz delovnega razmerja, kot bi mu pripadali, je zaposleni dolžan vrniti preveč izplačane zneske. Delodajalec in zaposleni se dogovorita o načinu vrnitve preveč izplačanih zneskov. V primeru, da med delodajalcem in zaposlenim v enem mesecu od pisnega poziva delodajalca ne pride do soglasja, mora delodajalec preveč izplačani znesek zahtevati s tožbo pred pristojnim sodiščem), upoštevaje zakon, ki ureja obligacijska razmerja.

Direktorica naj izjave o prevozu na delo dopolni, da bo iz njih možno razbrati tudi cene mesečnih vozovnic.

* 1. █
     1. Pogodba o zaposlitvi

Javni uslužbenec na podlagi Pogodbe o zaposlitvi z dne 25.9.2017 zaseda delovno mesto █, z uvrstitvijo v 30. plačni razred, na podlagi Aneksa k pogodbi o zaposlitvi z dne 28.3.2018 je od 1.4.2018 dalje uvrščen v 32. plačni razred (pravico do plače iz naslova napredovanja v 32. plačni razred pridobi s 1.12.2018).

* + 1. Izjava za povračilo stroškov prevoza na delo in z dela

SB Celje je predložila izjavo javnega uslužbenca z dne 2.7.2012, iz katere je razvidno, da biva na naslovu █, od koder se tudi dejansko vozi na delo, iz izjave ni razvidna razdalja prevoza, javni uslužbenec uporablja javni prevoz – avtobus, vstopna postaja █ – izstopna postaja Celje, na izjavi je posebej pripisana cena javnega prevoza 1,30 EUR v eno smer. Iz izjave ni razvidna cena mesečne vozovnice.

* + 1. Plačilne liste

Iz plačilni list je razvidno, da je v posameznih mesecih prejel povračilo prevoza na delo in z dela (število dni, znesek):

* januar 2018 za 19 dni 49,40 EUR,
* februar 2018 za 19 dni 49,40 EUR,
* marec 2018 za 20 dni 52,00 EUR,
* april 2018 za 20 dni 52,00 EUR,
* maj 2018 za 19 dni 49,40 EUR.
  + 1. Ugotovitve inšpektorja

Po aplikaciji zemljevid.najdi,si (najkrajša) znaša razdalja █ – Celje 4,5 km.

Po podatkih Medkrajevni in primestni promet prevoznika Izletnik Celje[[3]](#footnote-3) znaša cena enosmerne vozovnice za razdaljo 0 – 5 km 1,3 EUR (cena mesečne delavske vozovnice 47,00 EUR)[[4]](#footnote-4).

Če bi SB Celje uporabljala določbe 5. člena Aneksa k KPZSV v povezavi z ZUJF in 2. členom ZJF, bi za posamezne mesece javnemu uslužbencu lahko priznala naslednje zneske povračila stroškov za prevoz na delo in z dela:

* januar 2018 za 19 dni 47,00 EUR,
* februar 2018 za 19 dni 47,00 EUR,
* marec 2018 za 20 dni 47,00 EUR,
* april 2018 za 20 dni 47 EUR,
* maj 2018 za 19 dni 47 EUR.

Inšpektor odreja direktorici:

* da ukrepa skladno z drugim odstavkom 165. člena ZUJF (če delodajalec ugotovi, da so bili zaposlenemu v nasprotju s prvim odstavkom tega člena določeni in izplačani oziroma izplačani višji zneski povračila stroškov iz delovnega razmerja oziroma višji prejemki iz delovnega razmerja, kot bi mu pripadali, je zaposleni dolžan vrniti preveč izplačane zneske. Delodajalec in zaposleni se dogovorita o načinu vrnitve preveč izplačanih zneskov. V primeru, da med delodajalcem in zaposlenim v enem mesecu od pisnega poziva delodajalca ne pride do soglasja, mora delodajalec preveč izplačani znesek zahtevati s tožbo pred pristojnim sodiščem), upoštevaje zakon, ki ureja obligacijska razmerja.

Direktorica naj izjave o prevozu na delo dopolni, da bo iz njih možno razbrati tudi cene mesečnih vozovnic.

* 1. █
     1. Pogodba o zaposlitvi

Javna uslužbenka na podlagi Pogodbe o zaposlitvi z dne 27.9.2017 zaseda delovno mesto █, z uvrstitvijo v 30. plačni razred.

* + 1. Izjava za povračilo stroškov prevoza na delo in z dela

SB Celje je predložila izjavo javne uslužbenke z dne 21.6.2012, iz katere je razvidno, da biva na naslovu █, od koder se tudi dejansko vozi na delo, na izjavi je posebej dopisana razdalja 17,63 kilometra, javna uslužbenka uporablja javni prevoz – avtobus, vstopna postaja █ – izstopna postaja Celje, cena javnega prevoza znaša 2,70 EUR v eno smer. Iz izjave ni razvidna cena mesečne vozovnice.

* + 1. Plačilne liste

Iz plačilni list je razvidno, da je v posameznih mesecih prejela povračilo prevoza na delo in z dela (število dni, znesek):

* januar 2018 za 26 dni 140,40 EUR,
* februar 2018 za 22 dni 118,80 EUR,
* marec 2018 za 20 dni 108,00 EUR,
* april 2018 za 16 dni 86,40 EUR,
* maj 2018 za 20 dni 108,00 EUR.

*SB Celje je v zvezi s povračilom stroškov prevoza na delo in z dela, pri plači za januar 2018 pojasnila, da strošek povračila temelji na številu prihodov na delo. V januarju 2018 je imela javna uslužbenka 26 prevozov na delo in z dela: 21 delovnih dni, 4 sobote (6., 13., 20. in 27. januar) in eno nedeljo (14. januar).*

*V dodatnem pojasnilu je SB Celje dodala, da po zagotovilih javne uslužbenke in preverbi pri avtobusnem prevozniku, ob sobotah in nedeljah ni zagotovljenega avtobusnega prevoza ob uri, ko je potrebovala prevoz na delo. Ob sobotah je javna uslužbenka prihajala na delo že ob 6. uri zjutraj, prvi avtobusni prevoz pa je organiziran kasneje. Ob nedeljah pa avtobusnega prevoza v dopoldanskih urah sploh ni.*

* + 1. Ugotovitve inšpektorja

Po aplikaciji zemljevid.najdi,si (najkrajša) znaša razdalja █ – Celje 16,8 km.

Po podatkih Medkrajevni in primestni promet prevoznika Izletnik Celje[[5]](#footnote-5) znaša cena enosmerne vozovnice za razdaljo 16 – 20 km 2,7 EUR (cena mesečne delavske vozovnice 97,00 EUR)[[6]](#footnote-6).

Če bi SB Celje uporabljala določbe 5. člena Aneksa k KPZSV v povezavi z ZUJF in 2. členom ZJF, bi za posamezne mesece javni uslužbenki lahko priznala naslednje zneske povračila stroškov za prevoz na delo in z dela:

* januar 2018 za 26 dni 97,00 EUR,
* februar 2018 za 22 dni 97,00 EUR,
* marec 2018 za 20 dni 97,00 EUR,
* april 2018 za 16 dni 86,40 EUR,
* maj 2018 za 20 dni 97,00 EUR.
  + 1. Odrejeni ukrepi in priporočila inšpektorja

Inšpektor odreja direktorici:

* da ukrepa skladno z drugim odstavkom 165. člena ZUJF (če delodajalec ugotovi, da so bili zaposlenemu v nasprotju s prvim odstavkom tega člena določeni in izplačani oziroma izplačani višji zneski povračila stroškov iz delovnega razmerja oziroma višji prejemki iz delovnega razmerja, kot bi mu pripadali, je zaposleni dolžan vrniti preveč izplačane zneske. Delodajalec in zaposleni se dogovorita o načinu vrnitve preveč izplačanih zneskov. V primeru, da med delodajalcem in zaposlenim v enem mesecu od pisnega poziva delodajalca ne pride do soglasja, mora delodajalec preveč izplačani znesek zahtevati s tožbo pred pristojnim sodiščem), upoštevaje zakon, ki ureja obligacijska razmerja.

Direktorica naj izjave o prevozu na delo dopolni, da bo iz njih možno razbrati tudi cene mesečnih vozovnic.

**III Odrejeni ukrepi in priporočila inšpektorja**

Inšpektor na podlagi prvega odstavka 43.č člena ZSPJS direktorici SB Celje

**O D R E J A**

1. **Direktorica je dolžna izvesti vse ukrepe, ki so odrejeni v II. poglavju.**
2. **Direktorica je dolžna vse odrejene ukrepe izvesti tudi pri odpravi nepravilnosti pri vseh preostalih javnih uslužbencih, zaposlenih v SB Celje, ki niso bili pregledani v okviru tega inšpekcijskega nadzora.**
3. **Direktorica je o izvedenih ukrepih in finančnih učinkih izvedenih ukrepov dolžna poročati v 90 dneh od prejema tega zapisnika.**

**Pouk o pravnem sredstvu:** Predstojnik SB Celje lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti, lahko se poda tudi ustno na zapisnik.

Na podlagi 23. člena Zakona o upravnih taksah (Ur. l. RS, št. 106/10 – ZUT-UPB5) za ugovor zoper ta zapisnik ni potrebno plačati upravne takse.

|  |  |
| --- | --- |
|  | mag. Milan Pirman  Inšpektor višji svetnik |

Vročiti:

* █, direktor, Splošna bolnišnica Celje, Oblakova ulica 5, 3000 Celje, osebno po ZUP-u,
* Ministrstvo za javno upravo, minister, [gp.mju@gov.si](mailto:gp.mju@gov.si), po e-pošti,
* Ministrstvo za zdravje, [gp.mz@gov.si](mailto:gp.mz@gov.si), po e-pošti.

1. https://www.izletnik.si/potniski\_prevozi/linijski\_promet/cenik/. [↑](#footnote-ref-1)
2. Cene veljajo od 25.5.2010 dalje. [↑](#footnote-ref-2)
3. https://www.izletnik.si/potniski\_prevozi/linijski\_promet/cenik/. [↑](#footnote-ref-3)
4. Cene veljajo od 25.5.2010 dalje. [↑](#footnote-ref-4)
5. https://www.izletnik.si/potniski\_prevozi/linijski\_promet/cenik/. [↑](#footnote-ref-5)
6. Cene veljajo od 25.5.2010 dalje. [↑](#footnote-ref-6)